open-index/open-wikipedia-markdown huggingface dataset:
लवासा

**लवासा** एक सुनियोजित खाजगी शहर असून ते पुणे शहराजवळ  बनवले जात आहे.

पंचवीस हजार एकर जागेतील ही परियोजना हिंदुस्तान कन्स्ट्रक्शन कंपनीद्वारा विकसित केली जात आहे.सध्या  अपूर्ण स्थितीत असलेले हे शहर भूमी अधिग्रहण, पर्यावरणाचे नुकसान

सन २०१० च्या अखेरीस भारतीय पर्यावरण व वन मंत्रालय यांच्या आदेशावरून पुढील विकासकाम थांबवण्यात आले आहे. अतिशय निसर्गरम्य असे वातावरण येथे पाहायला मिळते.

## लवासावरील पुस्तके
* लवासा (लेखक - निळू दामले)

## छायाचित्रे

File:Lakeside View at Dasve - Lavasa.JPG |लवासामधील लेक आणि लेकसाईड अपार्टमेंट यांचे छायाचित्र
File:Town Centre at Dasve - Lavasa.jpg |दासवे, लवासा येथील शहर केंद्र
File:Dasve Town.jpg |दासवे शहराचे हवाई दृश्य

## संदर्भ आणि नोंदी 
वर्ग:भारतातील सुनियोजित शहरे
वर्ग:पुणे जिल्हा
अभिचालित्र

thumb|right|
**अभिचालित्र** (इंग्लिश: *Relay*, *रिले*) अल्प विद्युत् शक्तीचा उपयोग करून मोठ्या शक्तीच्या विद्युत् मंडलात पाहिजे तसा बदल घडवून आणणारे विद्युत् साधन होय.हे एक प्रकारचे स्वीच आहे.

वर्ग : विद्युत अभियांत्रिकी
वर्ग : विद्युत उपकरणे
वर्ग : विद्युत नियंत्रण प्रणाली
अमिताभ

, traditional thangka painting.]]
 (Ch. 佛說大乘無量壽莊嚴清淨平等覺經科註)]]

]]

**अमिताभ** हे महायान पंथातील एका बुद्धाचे नाव आहे. सुखावती-व्यूह या प्राचीन बौद्धसूत्रात अमिताभ बुद्धाला ‘सुखावती नावाच्या स्वर्गाच्या पश्चिम दिशेचा अधिष्ठाता’ म्हणले आहे. मोक्षप्राप्तीच्या प्रयत्‍नात या बुद्धाला महत्त्वाचे स्थान प्राप्त झाले. ह्या बुद्धावर श्रद्धा ठेवणाऱ्यास, ह्या बुद्धाला नमन केले किंवा त्यांचे नामस्मरण केले तरी साधकाला आपल्या पापापासून मुक्तात मिळते व स्वर्गात स्थान मिळते, असा समज दृढ झाला. 

अमिताभ बुद्ध हा गौतम बुद्धाप्रमाणे ऐतिहासिक व्यक्ती नसून, चीन व जपान मधील अनेक बुद्ध मूर्ती या अमिताभ बुद्ध याच्याच आहेत, असे अभ्यासकांचे मत आहे.

अमिताभ बुद्धाचे व्हियेतनाम, चीन व जपान देशांत महत्त्व आहे .

## प्रतिमा (Iconography)
 on his left and Guanyin on the right]]

## संदर्भ 
* मराठी विश्वकोश भाग १
* The Conversion of Asia, from Life Magazine 7th March 1955.

वर्ग:बौद्ध धर्म
वर्ग:चिनी बौद्ध
वर्ग:महायान
वर्ग:बुद्ध
रा.वन

**रा.वन** हा २०११ मधील विज्ञानकथेवर आधारित एक बॉलीवूड चित्रपट आहे. अनुभव सिन्हा यांचे लेखन व दिग्दर्शन असलेल्या या चित्रपटात शाहरुख खान दुहेरी भूमिकेत आहे, एक संगणक गेम विकासक व *जी.वन* सुपर हीरोच्या रूपात आहेत. चित्रपटात रा.वनच्या रूपात अर्जुन रामपाल आहे. याशिवाय, करीना कपूर व अरमान वर्मा ही आहेत. रजनीकांत, संजय दत्त व प्रियांका चोपडा पाहुणे कलाकार आहेत.

## बाह्य दुवे
* 

वर्ग:इ.स. २०११ मधील हिंदी चित्रपट
वर्ग:अनुभव सिन्हा दिग्दर्शित चित्रपट
अभित्याग

लष्करी अगर आरमारी नोकरीतून परवानगी न घेता पळून जाणे (desertion) . अशा व्यक्तीला अभित्याजक (deserter) म्हणतात व तो शिक्षेस पात्र होतो.
विवाह बंधनातून पतिपत्‍नीपैकी कोणी एकाने सोडून देण्याच्या भावनेने, कारणाशिवाय व परस्परांच्या संमतीशिवाय, दुसऱ्याचा त्याग करणे यास ही अभित्याग असे म्हणले जाते (Abandonement ).

### संदर्भ 
* मराठी विश्वकोश भाग १
रॉन पॉल

thumb|right|250px|
**रॉनल्ड अर्नेस्ट पॉल** (इंग्लिश: *Ronald Ernest Paul*) ऊर्फ **रॉन पॉल** (२० ऑगस्ट, इ.स. १९३५ - हयात) हे अमेरिकन राजकारणी, डॉक्टर व लेखक आहे. ते रिपब्लिकन पक्षाचे सदस्य असून इ.स. १९७९ ते इ.स. १९८५ या काळात त्यांनी अमेरिकी प्रतिनिधिगृहात टेक्सास संस्थानाचे प्रतिनिधित्व केले. इ.स. २०१२ सालातील अमेरिकन राष्ट्राध्यक्षपदाच्या निवडणुकीसाठी ते रिपब्लिकन पक्षाची उमेदवारी मिळवण्यासाठी दावा करीत् आहेत. नोव्हेंबर, इ.स. २०११ मध्ये त्यांना विद्यमान अध्यक्ष बराक ओबामा ह्यांच्या विरुद्ध निवडणूक लढण्यासाठी प्रमुख दावेदार मानले गेले आहे, व तळागाळातील तसेच मध्यमवर्गातील जनतेचा त्यांना मोठा पाठींबा मिळत आहे.

पॉल यांनी इ.स. १९८८ व  इ.स. २००८ सालांतल्या अध्यक्षीय निवडणुकींमध्ये उमेदवारी मिळवण्याचा प्रयत्न केला होता. परंतु दोन्ही वेळेस ते असफल ठरले.

अमेरिकेतील तळागाळातील अनेक लोकशाहीवादी चळवळींवर त्यांचा प्रभाव आहे.

## बाह्य दुवे 
* 

वर्ग:अमेरिकन डॉक्टर
वर्ग:अमेरिकन राजकारणी
वर्ग:इंग्लिश लेखक
वर्ग:इ.स. १९३५ मधील जन्म
वर्ग:रिपब्लिकन पक्ष (अमेरिका) मधील राजकारणी
वर्ग:अमेरिकेच्या प्रतिनिधीगृहाचे सदस्य
वर्ग:पुरुष चरित्रलेख
३जी

**थ्रीजी :** मोबाईल दूरध्वनीसंच आणि मोबाईल दूरसंपर्क यंत्रणांसाठी इंटरनॅशनल टेलिकॉम युनियन द्वारे स्थापित तांत्रिक मानकांची तिसरी पिढी **थ्रीजी** किंवा **3 जी** या नावाने ओळखली जाते. भ्रमंती करतानाही दूरध्वनी, मोबाईल इंटरनेट, व्हिडीओ कॉलिंग आणि मोबाईल टीव्ही यासारख्या सेवा पुरविण्यासाठी ही तिस-या पिढीची मानके उपयोगी ठरली आहेत.

अलिकडेच खुललेल्या ३.५ जी किंवा ३.७५ जी मानकांमुळे स्मार्टफोन किंवा लॅपटॉप संगणकांच्या मोबाईल मोडेमद्वारे हायस्पीड इंटरनेट सुविधा देणेही शक्य झाले आहे.
1G प्रणाली 1981/1982 मध्ये सुरू करण्यात आले पासून सेल्युलर मानके एक नवीन पिढी प्रत्येक दहावा वर्षी अंदाजे दिसू लागले आहे. प्रत्येक पिढी नवीन वारंवारता बँड , उच्च डेटा दर आणि गैर- मागास - सुसंगत प्रेषण तंत्रज्ञान द्वारे दर्शविले जाते. पहिल्या 3G नेटवर्क 1998 मध्ये सुरू केली आणि चौथ्या पिढीपर्यंत " 4G " नेटवर्क 2008 मध्ये करण्यात आले होते.
स्फटिक

**स्फटिक** (जर्मन : **Kristalle**, फ्रेंच : **cristaux**, इंग्रजी : **crystals**; मराठी उच्चार : **क्रिस्टल**) म्हणजे अशी घन वस्तू, जिच्यामधे अणू-रेणूंची एक ठराविक संरचना तिन्ही मितींमधे पुनरावृत्तीत होते. स्फटिक बनण्याच्या क्रियेला **स्फटिकीभवन** असे म्हणतात. बहुतांशी  धातू हे बहुस्फटिकी असतात. काही स्फटिकात तापमान बदलल्यास त्यात विद्युत् निर्मिती होते. अशा प्रकारच्या स्फटिकात एक विशिष्ट दिशा असते. या दिशेला विद्युत् अक्ष म्हणतात. स्फटिकांवर विशिष्ट दिशांनी दाब लावले असता स्फटिकाच्या एका पृष्ठभागावर धनविद्युत् भार व दुसऱ्या पृष्ठभागावर ऋण विद्युत् भार उत्पन्न होतो. यालाच स्फटिकाचे विद्युत् ध्रुवण झाले असे म्हणतात.

## दोष
मूलतः (निसर्गतः) कोणताही स्फटिक शक्यतो निर्दोष नसतो. आणि त्यात काही न काही विकृती असतेच. ही विकृती स्फटिकाच्या अनेक भौतिक आणि तांत्रिक गुणधर्मांवर परिणाम करते. खरे तर, स्फटिक हा काटेकोरपणे रचलेल्या अनेक अंतर्गत अणूंच्या प्रतालांचा बनलेला असतो. या अंतर्गत प्रतलांना lattice म्हणतात. मराठीत आपण त्यांना **प्रस्तर** म्हणू. स्फटिक-विकृती  म्हणजे  या प्रस्तरातील अणूंच्या  क्रमातील अनियमितता होय. ही अनियमितता अणूच्या व्यासात स्पष्टपणे प्रतीत होते.

## हे सुद्धा पहा
*स्फटिकशास्त्र

### संदर्भ
वर्ग :भौतिकशास्त्र
वर्ग:रसायनशास्त्र
आंतोन ब्रुकनर

**आंतोन ब्रुकनर** (; सप्टेंबर ४, इ.स. १८२४ - ऑक्टोबर ११,  इ.स. १८९६) हा एक ऑस्ट्रियन संगीतकार होता. सिंफनी रचनांमध्ये त्याचे योगदान मौल्यवान मानले जाते. त्याच्या कारकीर्दीत ब्रुकनरला अनेक टीकाकारांनी निंदले होते परंतु त्याच्या मृत्यूनंतर त्याच्या रचनांना प्रसिद्धी मिळाली. अ‍ॅडॉल्फ हिटलर हा ब्रुकनरच्या संगीताचा चाहता होता व नाझी जर्मनीच्या काळात ब्रुकनरचे संगीत मोठ्या प्रमाणावर प्रचारले गेले.

## बाह्य दुवे
*
*ब्रुकनर जरनल 

वर्ग:ऑस्ट्रियन संगीतकार
वर्ग:इ.स. १८२४ मधील जन्म
वर्ग:इ.स. १८९६ मधील मृत्यू
शृंगेरी

इवलेसे|उजवे|शारदंबा मंदिर

**शृंगेरी** हे कर्नाटक राज्यातील एक तीर्थक्षेत्र व आद्य शंकराचार्य यांनी स्थापन केलेल्या प्रारंभीच्या मठाचे स्थान आहे. हा मठ शारदा पीठ म्हणून ओळखला जातो. तो चिकमगळूर जिल्ह्यात तुंग नदीकाठी आहे. शृंगेरी हे नाव ऋष्यशृंग मुनींवरून पडलेले आहे. शृंग म्हणजे शिंग आणि गिरी म्हणजे पर्वत म्हणजेच ऋष्यशृंग मुनी ह्यांचे तपस्या स्थळ होय.

## माहिती 
याला शृंगेरी ज्ञानमठ, शृंगेरी पीठ असेही म्हणतात. या मठांतर्गत दिक्षा प्राप्त करणाऱ्या संन्याश्याच्या नावाअखेरीस सरस्वती/भारती/पुरी संप्रदाय असे नाव जोडले जाते. या मठाचे महावाक्य हे 'अहं ब्रम्हास्मि'असे आहे. या मठात चार वेदांपैकी यजुर्वेद हा वेद येतो.

## संदर्भ 
वर्ग:हिंदू मंदिरे
वर्ग:चिकमगळूर जिल्हा
शूल

कोणत्याही तीव्र शारीरिक वेदनेला **शूल** अथवा **शूळ** म्हणले जाते. उदा. : पोटशूळ, मस्तकशूळ , इ.

## संदर्भ 
* मराठी विश्वकोश : भाग १७
वर्ग:विकिप्रकल्प वैद्यकशास्त्र
वर्ग:वेदना
वर्ग:रोग
शूरसेन (महाजनपद)

right|thumb|400px|शूरसेन महाजनपद
**शूरसेन** वा **शौरसेन** हे प्राचीन भारतातील १६ प्रमुख महाजनपदांपैकी एक. सध्याच्या व्रज प्रदेशांतील मथुरा ही त्याची राजधानी होती.
* कृष्णाच्या आजोबांच्या नावावरून हे नाव पडले असावे. 
या प्रदेशातील प्राकृत भाषा शौरसेनी म्हणून प्रसिद्ध आहे.

## अधिक वाचन 
* मराठी विश्वकोश : भाग १७
 
वर्ग:महाजनपदे
रॉबर्ट शुमान

thumb|right| रॉबर्ट शुमान (१८५०)
**रॉबर्ट अलेक्झांडर शुमान** (८ जून, इ.स. १८१० - २९ जुलै, इ.स. १८५६) एक जर्मन संगीतकार, सौंदर्यप्रेमी व प्रभावशाली संगीत समीक्षक होता. रोमँटिक युगाचा सर्वोत्तम प्रतिनिधि संगीतकार म्हणून तो ओळखला जातो.

thumb|Robert Schumann Kreisleriana Op. 16 N1 Giorgi Latsabidze

## अधिक वाचन 
* मराठी विश्वकोश : भाग १७

वर्ग:जर्मन संगीतकार
वर्ग:इ.स. १८१० मधील जन्म
वर्ग:इ.स. १८५६ मधील मृत्यू
शून्यता

**शून्यता ** (संस्कृत) किंवा **सुञ्ञता** (पाली) हा माध्यमक संप्रदायाचा प्रमुख आचार्य नागार्जुन याने मांडलेला बौद्ध तत्त्वज्ञानातील सिद्धान्त आहे. याला **शून्यवाद** देखील म्हणले जाते.
 

## अधिक वाचन 
* मराठी विश्वकोश : भाग १७ 

वर्ग:बौद्ध धर्म
वर्ग:तत्त्वज्ञान
वर्ग:बौद्ध तत्त्वज्ञान
सेबास्टियान फेटेल

**सेबास्टियान फेटेल‎** (जर्मन: *Sebastian Vettel* ; जर्मन उच्चारण: zeˈbasti̯an ˈfɛtəl) (३ जुलै, इ.स. १९८७ ; हेपेनहाइम, हेसेन, पश्चिम जर्मनी - हयात) हा फॉर्म्युला वन शर्यतींमधील चालक आहे. सध्या (इ.स. २०११) रेड बुल रेसिंग संघाचा चालक व २०१०, २०११, २०१२ व २०१३ ह्या सलग चार हंगामांचा विजेता आहे. २००९ च्या मोसमात सेबास्टियान फेटेल ने आपल्या फॉर्म्युला वन कारकिर्दीची सुरुवात केली. रेड बुल रेसिंग संघाचे प्रतिनिधित्व करताना त्याने फॉर्म्युला वन विश्व अजिंक्यपदाच्या दौडीत दुसऱ्या स्थानापर्यंत झेप घेतली. असे करणारा तो सर्वात कमी वयाचा चालक ठरला. तसेच रेड बुल संघासाठी त्यांचे पहिले पोल स्थान आणि पहिला शर्यत विजय ही मिळवला. त्यानंतरच्या मोसमातच  सर्वात कमी वयाचा फॉर्म्युला वन विश्व विजेता चालक बनण्याचा मान त्याने पटकावला. पहिल्या अजिंक्यपदानंतर २०११, २०१२ व २०१३ च्या मोसमात त्याने पुन्हा फॉर्म्युला वन विश्व अजिंक्यपदाला गवसणी घातली.

## व्यक्तिगत जीवन
सेबास्टियान फेटेलचा जन्म पश्चिम जर्मनीतील हेपेनहाइम या शहरात झाला.  सेबास्टियानला एक लहान भाऊ, फाबिआन आणि दोन मोठया बहिणी मेलनी आणि स्टेफनी आहेत.

## कारकीर्द
### सारांश
 सद्य हंगाम.

### फॉर्म्युला वन
 सद्य हंगाम.
 शर्यत पूर्ण नाही केली, परंतु ९०% शर्यत पूर्ण केल्यामुळे गुण मिळाले.

## हे सुद्धा पहा 
# फॉर्म्युला वन
# हुआन मॅन्युएल फंजिओ
# 
# फॉर्म्युला वन ग्रांप्री यादी
# फॉर्म्युला वन चालक यादी
# फॉर्म्युला वन चालक अजिंक्यपद यादी
# फॉर्म्युला वन कारनिर्माते अजिंक्यपद यादी
# फॉर्म्युला वन सर्किटांची यादी

## संदर्भ 
## बाह्य दुवे
# फॉर्म्युला वन ग्रांप्रीचे अधिकृत संकेतस्थळ
# सेबास्टियान फेटेल अधिकृत संकेतस्थळ.
# फॉर्म्युला वन डॉट कॉम अधिकृत संकेतस्थळावरील रेखाचित्र.
# सेबास्टियान फेटेल रेखाचित्र.
# फेरारी डॉट कॉम संकेतस्थळावरील रेखाचित्र.
# 

वर्ग:जर्मन फॉर्म्युला वन चालक
वर्ग:फॉर्म्युला वन चालक‎
वर्ग:इ.स. १९८७ मधील जन्म
वर्ग:पुरुष चरित्रलेख
फ्रांत्स शुबर्ट

[210px|thumb|१८७५ मधील शुबर्टचे [विल्हेल्म ऑगस्ट रीडर याने काढलेले तैलचित्र]]
**फ्रांत्स पीटर शुबर्ट** (३१ जानेवारी, इ.स. - १९ नोव्हेंबर, इ.स. १८२८) एक ऑस्ट्रियन संगीतकार होता. आपल्या अल्पायु जीवनात शुबर्टने विपुल रचना केल्या.

thumb|Schubert - Piano Sonatas - 7 Scherzo

## अधिक वाचन 
* मराठी विश्वकोश : भाग १७ 

वर्ग:ऑस्ट्रियन संगीतकार
वर्ग:पाश्चिमात्य संगीत
वर्ग:इ.स. १७९७ मधील जन्म
वर्ग:इ.स. १८२८ मधील मृत्यू
वर्ग:पोस्टाचे तिकीट असलेल्या व्यक्ती
अजमेर विभाग

right
'''''' राजस्थानातील सात प्रशासकीय विभागांपैकी एक आहे.

## जिल्हे
या विभागात हे जिल्हे येतात.
* अजमेर 
* भिलवाडा 
* टोंक 
* नागौर

## मुख्यालय
या विभागाचे मुख्यालय अजमेर येथे आहे.

## संदर्भ
वर्ग:राजस्थानमधील विभाग
नागार्जुन (निःसंदिग्धीकरण)

**नागार्जुन** या नावाशी संबंधित खालील लेख उपलब्ध आहेत :
* आचार्य नागार्जुन, इसवी सनाच्या ३ऱ्या शतकातील बौद्ध शिक्षक
* अक्किनेनी नागार्जुन, भारतीय अभिनेता
* नागार्जुन (हिंदी लेखक), हिंदी भाषेमधील एक भारतीय लेखक
* नागार्जुन (रसायनशास्त्रज्ञ) : (धातुशोधन) इसवी सनाच्या १०व्या शतकातील एक रसविद्यातज्ज्ञ.
* नागार्जुन, नेपाळ :  नेपाळमधील एक शहर

वर्ग:निःसंदिग्धीकरण पाने
नागार्जुन (रसायनशास्त्रज्ञ)

**नागार्जुन** (इ.स. १० वे शतक) हे भारतातील धातुकर्मी व रसायनशास्त्रज्ञ होते. त्यांनी  *रसरत्‍नाकर* नामक रसग्रंथाची रचना केली होती. 

नागार्जुन यांचा जन्म सन ९३१मध्ये गुजराथेतील सोमनाथजवळच्या दैहक(?) नावाच्या किल्ल्यावर झाला. लोकांना वाटे की ते देवदूत आहेत.  त्यांची ही समजूत नागार्जुनांनी देवता व नागार्जुन यांच्यामधील  संवादस्वरूपात लिहिलेल्या ’रसरत्‍नाकर’मुळे झाली होती. महाराष्ट्रातील अहमदनगरनजीक नागलवाडी या गावी नागार्जुनांच्या वास्तव्याच्या खुणा भारतीय पुरातत्त्व खात्यास सापडल्या आहेत. रसरत्‍नाकर या पुस्तकात आसवन (डिस्टिलेशन), द्रवण (लिक्विफिकेशन), संप्लवन (सब्लिमेशन) यां क्रियांचे वर्णन आहे. त्याव्यतिरिक्त नागार्जुनाने उत्तर तंत्र व आरोग्यमंजिरी हे आयुर्वेदावरील ग्रंथ व कक्षपुत-तंत्र, योगसर, योगाष्टक ही पुस्तकेही लिहिली आहेत.

वर्ग:भारतीय रसायनशास्त्रज्ञ
शून्याधारित अर्थसंकल्प

१९६० च्या दशकात युएसमध्ये एका खासगी कंपनीने शून्याधारित संकल्पना शोधून काढली , यूएसएच्या अर्थव्यवस्थेत पीटर ए. पीहर यांनी शून्याधारित अर्थसंकल्पाची संकल्पना मांडली .१९७९ मध्ये जॉर्जियाचे गव्हर्नर असताना जिमी कार्टर यांनी सर्वप्रथम सार्वजनिक क्षेत्रात या संकल्पनेचा वापर केला .युएसएचे राष्ट्राध्यक्ष झाल्यावर जिमी कार्टर यांनी ही संकल्पना यूएसएच्या अर्थसंकल्पात वापरली . शून्याधारित अर्थसंकल्पात खर्च करण्याआधी ३ प्रश्न स्वतः लाच विचारले जातात . आपण खर्च केला पाहिजे का ? आपल्याला किती खर्च करावा लागेल ? आपण कुठे खर्च केला पाहिजे ? कोणत्याही विभाग किंवा खात्याद्वारा प्रस्तावित खर्चाचा पुनर्विचार करून प्रत्येक खर्चाला एकदम सुरुवातीपासून म्हणजे शून्य मानून नव्या पद्धतीने मूल्यमापन करणे , याला शून्याधारित अर्थसंकल्प म्हणावे . 

साधारणतः पुढील आर्थिक वर्षाचा अर्थसंकल्प मांडतांना गतवर्षाचा संकल्प आधार  मानण्यात येतो.
मात्र अनेकदा, मागील वर्षीच्या अनावश्यक योजना व खर्च तसाच पुढे चालु ठेवला जातो व  त्यामुळे आवश्यक बाबीकडे दुर्लक्ष होण्याची शक्यता निर्माण होते.  सतत वाढत्या खर्चाचे अर्थसंकल्प टाळण्यासाठी  शून्याधारित अर्थसंकल्प  वापरला जातो.यात सरकारच्या प्रत्येक खात्याला आपले अंदाज ठरवितांना मागील वर्षाचे खर्चाचे आकडे आधारभूत न मानता आपल्या खात्याचा अगदी सुरुवातीपासून किंवा  शून्यापासून खर्चाचा अंदाज घेण्यास सांगितले जातात. म्हणजेच आधार शून्य मानण्यात येतो. म्हणून त्याला शून्याधारित अर्थसंकल्प म्हणतात.
मात्र यामुळे सामाजिक न्याय व समाजकल्याण याकडे दुर्लक्ष होण्याची शक्यता असते.
महाराष्ट्र व आंध्र प्रदेश या राज्यांत याचा प्रयोग करण्यात आला होता, पण तो लोकप्रिय ठरला नाही.

## अधिक वाचन 
* मराठी विश्वकोश : भाग १७ 

## बाह्य दुवे 
* शून्याधारित अर्थसंकल्प .

वर्ग:अर्थशास्त्र
अंतःस्रावी ग्रंथी

[उजवे|इवलेसे|227px|प्रमुख अंतःस्रावी ग्रंथि : . ([पुरुष उजवी बाजू, महिला डावी बाजू.) **१.** गावदुम ग्रंथि **२.** पीयूष ग्रंथि **३.** अवटु ग्रंथि **४.** बाल्यग्रंथि थायमस **५.** आधिवृक्क ग्रंथि **६.** स्वादुपिंड **७.** बीजांडकोष **८.** वृषण]]
अंतःस्रावी ग्रंथी(एंडोक्रायीन) बाह्यकोशीय संकेतांद्वारे अंतरस्रावचा (हार्मोन) स्राव करतात व उत्पन्न होणारा स्त्राव वाहिनीवाटे बाहेर न पडता एकदम रक्तातच मिसळतो व त्याचे कार्य पार पडते. तसेच या ग्रंथींना ‘वाहिनी-विहीन ग्रंथी’ असेही म्हणतात. अंतःस्रावी तंत्र शरीराच्या चयापचय, विकास, तारुण्य, ऊती क्रिया, व चित्त (मूड) या नियंत्रीत करत असतात. प्रत्येक स्त्रावाचे वेगवेगळे कार्य असते. स्त्राव तयार करणे व ते रक्तात प्रमाणात मिसळणे, यांचे नियंत्रण अंतःस्रावी ग्रंथी करतात.

शरीरात खालील प्रकारच्या अंतःस्रावी ग्रंथी असतात.
* १. गावदुम ग्रंथि
* २. पीयूष ग्रंथि - या ग्रंथीला पिट्यूटरी ग्रंथी म्हणतात. ही शरीराची मुख्य ग्रंथी आहे की जी सर्व अंतःस्रावी ग्रंथींचे स्त्राव नियंत्रीत करतात.
* ३. अवटु ग्रंथि - ह्या ग्रंथीला थायरॉईड ग्रंथी म्हणतात.
* ४. बाल्यग्रंथि - थायमस
* ५. आधिवृक्क ग्रंथि(अ‍ॅड्रिनल ग्रंथी)
* ६. स्वादुपिंड - ही ग्रंथी अंतःस्रावी ग्रंथी व बाह्यस्रावी ग्रंथी आहे.
* ७. बीजांडकोष - ही ग्रंथी स्त्रियांमध्ये असते.
* ८. वृषण- ही ग्रंथी पुरुषांमध्ये असते.


वर्ग:शरीरशास्त्र
अकाली

‘अकाल’ म्हणजे काल रहित वा ज्याच्यावर कालाची सत्ता चालत नाही , जो भूत, भविष्य , वर्तमान यापलीकडे असतो, तो , म्हणजे परमेश्वर. ह्या अकालपुरुष परमेश्वरात रममाण होणारे, त्याची उपासना करणारे , त्यांना ‘अकाली’ म्हणले गेले..शिख धर्मात हा शब्द विशेष महत्त्वाचा आहे. गुरू गोविंदसिंह यांनी स्थापना केलेल्या खालसा पंथ चे अनुयायी अकाली म्हणूनच ओळखले जातात.

औरंगजेबाच्या अत्याचारांच्या विरोधात अकालींनी संघटित होऊन आपल्या दलाची उभारणी केली ‘सत् श्री अकाल’ ही त्यांची रणगर्जना होती.अकाली सेनेची एक शाखा सरदार मानसिंह याच्या नेतृत्वाखाली निहंग या नावाने प्रसिद्ध झाली. निहंग लोक अविवाहित राहून साधुवृत्ति धारण करून रहातात.

## अधिक वाचन 
* मराठी विश्वकोश : भाग १

वर्ग:धर्म
वर्ग:शीख धर्म
वनौषधी

हजारो वर्षांपासून औषधी वनस्पती या रोगपरिहार, वेदनामुक्ती, सौंदर्यवर्धन इत्यादींसाठी जगभर वापरल्या जात आहेत. या वनस्पतींचे निरनिराळे भाग ( जसे मूळ, खोड, पान, फुले, बिया, साल, इ. ) व त्यांपासून बनवलेले अर्क, काढे, रसायने, गोळ्या , लेप, तेले इत्यादी स्वरूपांत उपयोगात आणले जातात.

आयुर्वेद, युनानी, निसर्गोपचार, होमिओपॅथी, अ‍ॅलोपॅथी, चिनी, तिबेटी, इ. सर्व औषधी पद्धतीमध्ये औषधी वनस्पतींचा वापर होतो. सुगंधी द्रव्ये व पाककृती यांतही वनस्पतींचा  वापर होतो.

भारतात औषधी वनस्पतींच्या सुमारे २००० जाती आढळतात. त्यांपासून मिळणारे घटक मोठ्या प्रमाणात निर्यात केले जातात.

काही महत्त्वाच्या औषधी वनस्पती : 
जेष्ठमध, अश्वगंधा,  शतावरी , काळे मिरे (काळी मिरी), पिंपळी,  हळद,  आवळा,  मंजिष्ठ, कडुनिंब,  दारुहळद, आले, गुळवेल,  एरंड,  अर्जुन, कुमाठी, गुग्गुळ, कोरफड, ब्राह्मी , तुळस, सर्पगंधा, अडुळसा,इसबगोल, काडेचिराईत , ओवा, पुदिना, बावची, बेल, हिरडा, आरारूट, झेंडू, कुळीथ, हेमसागर, जव, सुरू, केवडा, हादगा वृक्ष, पानफुटी, एरंड, चंदन इ.

## औषधी वनस्पतींची लागवड
* औषधी वनस्पतीची लागवड या भारतातील सरकारी योजनेनुसार औषधी वनस्पतींच्यासामूहिक लागवडीस प्रोत्साहन देण्यात येत आहे. औषधी वनस्पतींच्या प्रजातिनिहाय लागवडीकरिता  प्रकल्प खर्चाच्या २० टक्के, ५० टक्के व ७५ टक्के एवढे वित्तीय साह्य देय आहे.
* समूह निश्चिती करण्याकरिता औषधी वनस्पतींच्या पिकांसाठी किमान दोन हेक्टार क्षेत्र असावे. यामध्ये साधारणपणे कमीत कमी पाच शेतकऱ्यांचा व जास्तीत जास्त तीन गावांचा समावेश असावा.
* एखादा शेतकरी सदर घटक योजनेचा लाभ वैयक्तिक रीत्या घेऊ इच्छित असल्यास त्याचे लागवडीसाठीचे प्रस्तावित क्षेत्र कमीत कमी ०.२० हेक्टर असणे आवश्यक आहे. शॆतकऱ्यांचा प्रत्येक समूह हा शक्यतो औषधी वनस्पती प्रजातीनिहाय असावा. प्रजातीनिहाय समूह शक्य नसल्यास २ ते ३ प्रजातींचा समावेश असलेल्या एकत्रित लागवडीचा समूह करावा व त्याचे क्षेत्र सलग असावे. आंतरपीक व मिश्र पद्धतीने औषधी वनस्पतीची लागवड अर्थसाह्यासाठी पात्र आहे.
* या घटक योजनेअंतर्गत औषधी वनस्पती उत्पादक, शेतकरी लागवडदार इ., तसेच औषधी वनस्पती उत्पादक संघ, फेडरेशन, स्वयंसहायता गट, कंपनी, उत्पादक सहकारी संस्था इत्यादींना या योजनेचा लाभ घेता येईल.

## अधिक वाचन 
* मराठी विश्वकोश : भाग १५

## बाह्य दुवे 
* 
* 

वर्ग:औषधी वनस्पती
वर्ग:आयुर्वेद
भरतपूर विभाग

350px|right
'''''' राजस्थान राज्यातील सात प्रशासकीय विभागांपैकी एक आहे.

## जिल्हे
या विभागात हे जिल्हे येतात.
* भरतपुर 
* धोलपुर 
* करौली  
* सवाई माधोपुर

## मुख्यालय
या विभागाचे मुख्यालय भरतपूर येथे आहे. 

## संदर्भ
वर्ग:राजस्थानमधील विभाग
आंतरराष्ट्रीय ऑटोमोबाइल महासंघ

**फेदेराश्यों ॲंतेरनास्योनाल दे ल-ऑतोमोबील** (फ्रेंच: ''Fédération Internationale de l'Automobile* ; लघुरूप: **एफ.आय.ए**) अर्थात **आंतरराष्ट्रीय ऑटोमोबाइल महासंघ** ही संघटना २० जून, इ.स. १९०४ रोजी मोटार शर्यत आयोजक आणि मोटारींमध्ये रुची असणाऱ्यांचे प्रतिनिधित्व करण्यासाठी  *आसोसिआश्यों ॲंतेरनास्योनाल देस ऑतोमोबील क्लब्स रेकॉनस* (फ्रेंच: *Association Internationale des Automobile Clubs Reconnus'' ; लघुरूप: एआयसीर) या नावाने स्थापण्यात आली. विविध मोटार शर्यतींचे संयोजक म्हणून एफ.आय.ए.ची सर्वसामान्यांमध्ये परिचित आहे. 

एफ.आय.ए.चे मुख्यालय पॅरीस, फ्रान्स येथील प्लास द ला कोंकोर्द या ठिकाणी आहे. सध्या एफ.आय.ए.मध्ये जगभरातील १२५ देशांमधील २१३ राष्ट्रीय सदस्य संस्था आहेत. ज्याँ तोट हे एफ.आय.ए.चे अध्यक्ष आहेत. 

## बाह्य दुवे 
* 

वर्ग:आंतरराष्ट्रीय संघटना
कोटा विभाग

350px|right
'''''' राजस्थान राज्यातील सात प्रशासकीय विभागांपैकी एक आहे.

## जिल्हे
या विभागात हे जिल्हे येतात.
* बरान 
* बुंदी 
* कोटा 
* झालावाड

## मुख्यालय
या विभागाचे मुख्यालय कोटा येथे आहे. 

## संदर्भ
कोटा विभागाचे संकेतस्थळ 

वर्ग:राजस्थानमधील विभाग
ऋषिकेश

**ऋषिकेश** भारताच्या उत्तराखंड राज्यातील एक हिंदू तीर्थक्षेत्र आहे. हे गंगा नदीच्या किनारी वसलेले आहे. हिमालयाच्या पायथ्याशी वसलेल्या या गावाची ओळख हिमालयाचे प्रवेशद्वार व जागतिक योग राजधानी म्हणूनही आहे.

## तीर्थक्षेत्र
ऋषिकेश हरिद्वाराच्या उत्तरेस ४५ कि.मी. अंतरावर असून यात्रेकरू व पर्यटक हजारोंच्या संख्येने येथे येत असतात. या ठिकाणी परमार्थ निकेतन नावाचे गुरुकुल असून यांच्यातर्फे दररोज संध्याकाळी केली जाणारी गंगा नदीची आरती प्रसिद्ध आहे. 

## चित्रदालन

File:Preparation of Ganga Arati at Parmaratha Niketan.jpg|परमार्थ निकेतन येथील गंगा आरतीची तयारी
File:Ganga Arati at Parmarath Niketan.jpg|गंगा आरती
File:Now memory Shiva statue near Paramarth Niketan.jpg|च्या जवळ परमार्थ निकेतन, शिव पुतळा
File:Chitchat at bank of River Ganga at Rishikesh photographed by Sumita Roy.jpg

## संदर्भ 
वर्ग:उत्तराखंडमधील शहरे
वर्ग:हिंदू तीर्थक्षेत्रे
अर्जुन (निःसंदिग्धीकरण)

__DISAMBIG__

* अर्जुन - महाभारतातील एक प्रमुख व्यक्तिरेखा.

* अर्जुन वृक्ष - एक प्रकारचा वृक्ष.हृदयरोगावर या पासून बनविलेले 'अर्जुनारिष्ट' वापरतात.

* अर्जुन सिंग - भारतातील एक राजकारणी व्यक्ति.

* अर्जुन रणतुंगा - श्रीलंकेचा आंतरराष्ट्रीय क्रिकेट खेळाडू.

* अर्जुन रामपाल - हिंदी चित्रपटांतील अभिनेता व फॅशन मॉडेल.

* अर्जुन हलप्पा - भारतीय हॉकी खेळाडू.

* अर्जुन पुरस्कार - भारतात देण्यात येणारा एक खेळ पुरस्कार.

* गुरू अर्जुन देव - शीख धर्माचे पाचवे गुरू.

* अर्जुनताल - संगीतातील एक ताल.

* अर्जुन कपूर - एक सिने अभिनेता.

* अर्जुन यादव - एक क्रिकेट खेळाडू.

* आपण सारे अर्जुन (पुस्तक) - 'आपण स्वतःच नव्हे तर प्रत्येक माणूस हा अर्जुन आहे'... अशा प्रकारची मुख्य विचारसरणी असलेले एक पुस्तक.
२०११ तुर्की ग्रांप्री

**२०११ तुर्की ग्रांप्री** (अधिकृत **डी.एच.एल. तुर्की ग्रांप्री**) ही एक फॉर्म्युला वन शर्यत आहे, जी ८ मे २०११ रोजी इस्तांबुल येथील इस्तांबुल पार्क सर्किट येथे आयोजित करण्यात आली. ही शर्यत २०११ फॉर्म्युला वन हंगामाची चौथी शर्यत आहे.

५८ फेऱ्यांची ही शर्यत फॉर्म्युला वन विश्व अजिंक्यपद विजेता सेबास्टियान फेटेल ने रेड बुल रेसिंग-रेनोल्ट एफ१साठी जिंकली. मार्क वेबर ने दुसऱ्या क्रमांकावर उपविजेता होत रेड बुल रेसिंग-रेनोल्ट एफ१साठी ही शर्यत जिंकली व फर्नांदो अलोन्सो ने गत विजेता व तिसरा क्रमांकावर स्कुदेरिआ फेरारीसाठी ही शर्यत जिंकली.

## निकाल
### पात्रता फेरी
### मुख्य शर्यत
## निकालानंतर गुणतालिका
### चालक अजिंक्यपद गुणतालिका
### कारनिर्माता अजिंक्यपद गुणतालिका
## हे सुद्धा पहा 
# फॉर्म्युला वन
# तुर्की ग्रांप्री
# २०११ फॉर्म्युला वन हंगाम
# फॉर्म्युला वन ग्रांप्री यादी
# फॉर्म्युला वन चालक अजिंक्यपद यादी
# फॉर्म्युला वन कारनिर्माते अजिंक्यपद यादी
# फॉर्म्युला वन सर्किटांची यादी

## संदर्भ 
## बाह्य दुवे 
# फॉर्म्युला वन ग्रांप्रीचे अधिकृत संकेतस्थळ

वर्ग:तुर्की ग्रांप्री
वर्ग:२०११ फॉर्म्युला वन हंगाम
बालमुरलीकृष्ण

**मंगलमपल्ली बालामुरलीकृष्णा** (तेलुगू: మంగళంపల్లి బాలమురళీకృష్ణ ; रोमन लिपी: *Mangalampalli Balamuralikrishna*), अर्थात **डॉ. एम. बालमुरलीकृष्ण**, (जन्म : शंकरगुप्तम-आंध्र प्रदेश, जुलै ६, इ.स. १९३०;  - चेन्नई,  नोव्हेंबर २२,  इ.स. २०१६) हे कर्नाटक संगीतातील तेलुगू गायक, पार्श्वगायक, संगीतकार व बहुवाद्य-वादक होते. ते शास्त्रीय गायनाबरोबर वीणावादन, व्हायोलिनवादन,  बासरीवादन आणि मृदुंगवादनात निपुण होते. त्यांनी जगभरात संगीताच्या २५ हजार मैफली गाजवल्या आहेत. आाकाशवाणी-दूरदर्शनवरील 'मिले सुर मेरा तुम्हारा' या गीतामुळे त्यांना अफाट प्रसिद्धी मिळाली.

बालमुरलीकृष्ण यांच्या जन्मानंतर लगेचच त्यांच्या आईचे निधन झाले; पण वडलांची जपणूक आणि गुरूचे सान्निध्य यामुळे त्यांचे बालपण संगीताने उजळून निघाले. शास्त्रीय संगीताचा त्यांचा पहिला जाहीर कार्यक्रम ते आठ वर्षाचे असताना झाला. 

## चित्रपटसृष्टीतील कामगिरी
अन्य शास्त्रीय संगीत गायकांपेक्षा त्यांचे एक वेगळे वैशिष्ट्य म्हणजे बालमुरली कृष्ण यांनी कित्येक चित्रपटांत भूमिका केल्या आहेत.  ४००हून अधिक चित्रपटांचे त्यांनी संगीत दिग्दर्शन केले आहे. 

## जुगलबंदीचे कार्यक्रम
कर्नाटक संगीत गायक आणि हिंदुस्तानी संगीत गाणारे गायक यांव्यांत साधारणपणे जुगलबंदी होत नाही; पण बालमुरलीकृष्णांची खास गोष्ट अशी की त्यांनी  भीमसेन जोशी, पं. हरिप्रसाद चौरासिया, किशोरी अमोणकर आदि संगीत कलावंतांबरोबर एकाच रंगमंचावर संमिश्र गायनाचे कार्यक्रम केले आहेत.

## नवीन रागांची निर्मिती
डॉ. एम बालमुरली कृष्ण यांनी गणपति, सर्वश्री, महती, लवंगी यांसह संगीतात काही नवे राग निर्माण केले. सिद्धि, सुमुखम् आदी काही रागांमध्ये त्यांनी तीन आणि चार तालांचे प्रयोग केले.

## बालमुरलीकृष्ण यांना मिळालेले पुरस्कार
* संगीतक्षेत्रातील योगदानाबद्दल भारत सरकारकडून पद्मश्री, पद्मभूषण व पद्मविभूषण पुरस्कार.
* दिल्लीच्या राष्ट्रीय संगीत नाटक अकादमीचा पुरस्कार
* फ्रान्स सरकारचा 'ऑर्डर ऑफ आर्ट अँड लेटर' हा सन्मान
* यांशिवाय भारतातील अनेक राज्य सरकारांकडून पुरस्कार.

## चित्रदालन 

File:M. Balamuralikrishna 01.jpg|एम.बालमुरलीकृष्ण
File:M. Balamuralikrishna 02.jpg|एम.बालमुरलीकृष्ण राजाराणी संगीत महोत्सव, भुवनेश्वर येथे, १९ जानेवारी २०१३
 

वर्ग:कर्नाटक गायक
वर्ग:तेलुगू व्यक्ती
वर्ग:कलेतील पद्मभूषण पुरस्कारविजेते
वर्ग:कलेतील पद्मविभूषण पुरस्कारविजेते
वर्ग:कलेतील पद्मश्री पुरस्कारविजेते
वर्ग:भारतीय शास्त्रीय गायक
वर्ग:संगीत नाटक अकादमी पुरस्कारविजेते
वर्ग:इ.स. १९३० मधील जन्म
वर्ग:कालिदास सन्मान पुरस्कारविजेते
वर्ग:इ.स. २०१६ मधील मृत्यू
जगद्गुरु रामभद्राचार्य दिव्यांग विद्यापीठ

**जगद्गुरू रामभद्राचार्य विकलांगविश्वविद्यालय**  (संस्कृतभाषा: जगद्गुरूरामभद्राचार्यविकलाङ्गविश्वविद्यालयः), हे भारतातल्या उत्तर प्रदेश राज्यात चित्रकूट धाम येथे असलेले अपंगांसाठीचे विद्यापीठ आहे. हे अपंगांसाठीचे जगातील सर्वप्रथम विद्यापीठ आहे.   या विदयापीठात संस्कृतभाषा, हिन्दीभाषा, आङ्ग्लभाषा, समाजशास्त्र, मनोविज्ञान, गानविद्या, चित्रकला, ललितकला, विशिष्टशिक्षण, शिक्षण, इतिवृत्त, संस्कृति एवं पुरातत्त्व, अभिकलित्र व सूचना विज्ञान, व्यावसायिकशिक्षा, विधि, अर्थशास्त्र, *प्रोस्थेटिक्स* व *ओर्थोटिक्स* सहित अनेक शाखांमध्ये पदवी, पदव्युत्तर व *डॉक्टरेट* डिग्री प्रदान केली जाते.   प्रवेश फक्त चार प्रकारच्या अपंग विद्यार्थ्यांसाठी राखीव आहे – अंध , मूकबधिर, अस्थिविकलांग (पंगु अथवा भुजाहीन), व मानसिक विकलांग, (  भारत सरकारच्या विकलांगता अधिनियम १९९५ अनुसार) .  या विदयापीठाचा उद्देश्य अपंग विद्यार्थ्यांना स्वतंत्र नागरिक व  सक्षम मानव-संसाधन म्हणुन तयार करणे हा आहे.  या विदयापीठातील सर्व सुविधा - म्हणजे वर्ग, विद्यार्थीवास, क्रीड़ासुविधा व् प्रयोगशाला इ. अत्यंत अपंग-अनुकूल आहेत. 

## दूरस्थ शिक्षण 
सीमित गतिशीलता असलेल्या विद्यार्थ्यांपर्यंत पोहोचण्यासाठी विदयापीठ दूरस्थ शिक्षण कार्यक्रम ऑनलाइन प्रदान करतो,  जो  दूरस्थ शिक्षा परिषद, इन्दिरा गांधी राष्ट्रीय मुक्त विदयापीठ, नवी दिल्ली द्वारे मान्यता प्राप्त आहे. 

## संदर्भ
## बाह्य दुवे 
* 

वर्ग:उत्तर प्रदेशमधील विद्यापीठे
चिन्मय मिशन

**चिन्मय मिशन** ही इ. १९५३ मध्ये स्थापलेली एक आध्यात्मिक, शैक्षणिक व धार्मिक संस्था आहे. तिचे व्यवस्थापन सेंट्रल चिन्मय मिशन ट्रस्ट द्वारे होते. स्वामी चिन्मयानंदांनी केलेल्या कार्याला संघटित स्वरूप देण्यासाठी त्यांच्या शिष्यांनी या मिशनाची स्थापना केली.  सध्या भारत भरात व जगात अन्यत्र याची ३००हून अधिक केंद्रे कार्यरत आहेत. चिन्मय मिशनचे सध्याचे प्रमुख [स्वामी स्वरूपानंद आहेत [स्वामी तेजोमयानंद हे जागतिक प्रमुख होते. हीना नफा तत्त्वावर चालणारी संस्था आहे. संस्थेचे सर्व उत्पन्न समाजाच्या कल्याणासाठी वापरले जाते. यात सर्व स्वामीजी विनामोबदला कार्य करतात.
## स्वरूप
हिंदूंनी एकत्र येऊन संघटितपणे कार्य करावे यासाठी लोकशाही मार्गाने या संस्थेचे कार्य चालते. यात उच्चनीचतेला वाव नसतो.
## कार्य
चिन्मय मिशनाद्वारे वेदान्त प्रशिक्षण, बाल विहार, चिन्मय युवा केंद्र, सेंट्रल चिन्मय वानप्रस्थ संस्थान, देवी मंडळ, भजन मंडळ, विद्यालय व महाविद्यालय, पितामह सदन (वृद्धाश्रम), पुस्तक प्रकाशन इत्यादी अनेक प्रकारचे उपक्रम चालवले जातात. गीता ही या मिशन मध्ये महत्त्वाची मानली जाते. गीता ज्ञानयज्ञ या सारखे उपक्रम ही संस्था चालवते. चिन्मय गीत ज्ञानयज्ञ समिती हे उपक्रम आयोजित करते. सर्व समाजांना एकत्र घेऊन ही संस्था काम करते. आंध्रप्रदेश मध्ये संस्थेने गरीब लोकांसाठी अर्थसहाय्य केले आहेत. त्याद्वारे समाजाचा स्तर उंचावला आहे.
## परदेशात सहाय्य
परदेशातील हिंदूंना एकत्र ठेवून आपल्या संस्कृतीची माहिती करून देण्यासाठी ही संस्था काम करते. याचा नवीन देशात गेलेल्या भारतीयांना मोठाच आधार असतो.
### वेद शिक्षण
चिन्मय सेवा ट्रस्ट महाराष्ट्रच्या कोल्हापूर येथील चिन्मय सांदीपनी आश्रमाचे प्रमुख आचार्य यांच्या मार्गदर्शनाखाली दोन वर्ष कालावधीचा पूर्ण वेळ निवासी वेदांत अभ्यासक्रम चालवला जातो. २० ते ३० वयोगटातील कोणतेही पदवीधर, अविवाहित आणि विनापाश स्त्री-पुरुष हे या अभ्यासक्रमाला प्रवेश घेऊ शकतात. निवड झालेल्या साधकांना निवारा, जेवण, कपडे, पुस्तके आणि वैद्यकीय सुविधा पुरविल्या जातात.
## पुस्तके
सात वेगवेगळ्या लघुकथांचा समावेश असलेल्या ‘ट्रान्सफॉर्मिग इंडियन्स टू ट्रान्सफॉर्म इंडिया’ या पुस्तकांची माला तयार केली आहे. 'चिन्मय मिशन'च्या या पुस्तकाच्या निमित्ताने सकारात्मक आणि प्रेरणादायी दृष्टिकोन अंगीकारायला लावणा-या पुस्तकांची खूप वेगळ्या पातळीवर दखल घेतली जाते आहे. महाराष्ट्राचे राज्यपाल के. शंकरनारायणन यांच्या हस्ते प्रकाशन झाले होते. 
### दुष्काळी मदत
चिन्मय मिशन संस्थेच्या पुणे शाखे द्वारे जनावरांसाठी मोफत काळजी घेणारी 'चिन्मय चारा छावणी' उभारण्यात आली आहे. तसेच गरजू लोकांच्या जनावरांसाठी मोफत चारा ही वाटण्यात येत आहे.
## हे सुद्धा पहा
* रामकृष्ण मिशन
## बाह्य दुवे 
* 

## संदर्भ
वर्ग:हिंदू चळवळी आणि संघटना
वर्ग:हिंदू संस्था
इंदिरा गांधी राष्ट्रीय मुक्त विद्यापीठ

right|thumb|300px|इंदिरा गांधी राष्ट्रीय मुक्त विद्यापीठाचे  प्रवेशद्वार
**इंदिरा गांधी राष्ट्रीय मुक्त विद्यापीठ** (रोमन लघुरूप: *IGNOU*, *इग्नू*) हे भारतीय संसदेच्या कायद्याद्वारे सप्टेंबर १९८५ मध्ये स्थापन करण्यात आलेले एक केंद्रीय विद्यापीठ आहे. याचे मुख्य कार्यालय नवी दिल्लीत मैदान गढी  येथे आहे. हे जगातील सर्वात मोठे विद्यापीठ आहे असे समजले जाते.  भारतातील व इतर ३३ देशांचे सुमारे ३० लाख विद्यार्थी या विद्यापीठात अध्ययन करतात. हे विद्यापीठ भारतामधील मुक्त व दूरस्थ शिक्षणाची सोय असलेले राष्ट्रीय केंद्र असून दूरस्थ शिक्षणात जगात अग्रेसर आहे.

शिक्षण व संशोधन याशिवाय विस्तार(?) व प्रशिक्षण(?) हे या विद्यापीठाच्या शैक्षणिक कार्याचा मुख्य आधार आहेत.(म्हणजे काय?)

पहा : गांधी नावाच्या संस्था

## संदर्भ
## बाह्य दुवे 
* अधिकृत संकेतस्थळ

वर्ग:दिल्लीतील विद्यापीठे
वर्ग:भारतातील मुक्त विद्यापीठे
वर्ग:भारतातील आंतरराष्ट्रीय विद्यापीठे
वर्ग:भारतातील केंद्रीय विद्यापीठे
कलचुरी वंश

**कलचुरी राजवंशाने** सुमारे बाराशे वर्षे (इ.स. ५५० ते १७४०) भारताच्या कोणत्याना कोणत्यातरी प्रदेशावर राज्य केले. कलचुरी हे नर्मदा नदीच्या तीरावर असणाऱ्या महिष्मती या नगरीत उदयास आले. कृष्णराज हा कलचुरीकुळाचा मूळ पुरूष होय. कलचुरी राजवंशाच्या त्रिपुरीचे कलचुरी व रत्नपूरचे कलचुरी अशा दोन शाखा होत्या.

## कलचुरी वंशातील राजे
***कृष्णराज** (इ.स. ५५० ते ५७५)

***शंकरगण** (इ.स. ५७५ ते ६००)

***बुद्धराज**
**त्रिपुरीचे कलचुरी राजे**
***वामराजदेव** (इ.स. ६७५ ते ७००)

***लक्ष्मणराज** (इ.स. ८२५ ते ८५०)

***युवराजदेव** (इ.स. ९१५ ते ९४५)

***द्वितीय लक्ष्मणराज** (इ.स. ९४५ ते ९७०)

***कोकल्ल दुसरा** (इ.स. ९९० ते १०१५)

***कर्णदेव** (इ.स. १०४१ ते १०७३)

***यशःकर्ण** (इ.स. १०७३ ते ११२३)
**रत्नपूरचे कलचुरी राजे**
***जाजल्लदेव** (इ.स. १०९० ते ११२०)
***रत्नदेव दुसरा** (इ.स. ११२० ते ११३५)
***पृथ्वीदेव पहिला** (इ.स. ११३५ ते ११६५)

वर्ग:भारतीय राजवंश
लोदी

**लोदी वंश** किंवा **लोदी घराणे** हे अफगाणमधून भारतात आलेले एक घराणे आहे. या घराण्यातील बहलूलखानाने सरहिंद प्रांत जिंकून अफगानांचे नेतृत्व संपादन केले. पुढे पंजाब, दिल्ली जिंकून त्याने इ.स. १४५१ मध्ये लोदी घराण्याची स्थापना केली.
## लोदी घराण्यातील राजे
***बहलूल लोदी** (.स. १४५१ ते १४८९)

***शिकंदर लोदी** (.स. १४८९ ते १५१७)

***इब्राहिम लोदी** (इ.स. १५१७ ते १५२६)

## राजांचा इतिहास
बहलूलने जोधपूर, मेवाड, रोहीलखंड, ग्वाल्हेर हे प्रांत दिल्लीच्या राज्यास जोडले. बहलूलच्या मृत्यूनंतर त्याचा तिसरा मुलगा शिकंदर हा गादीवर आला. बिहार, मध्य भारत, नागौर हे भाग त्याने जिंकून घेतले. शिकंदरने जमीन महसूल, गुप्तहेर खाते, न्याय खाते यात सुधारणा केल्या. शिकंदरच्या मृत्यूनंतर अफगान सरदारांनी राज्याचे विभाजन करून जलालखान यास जौनपूरच्या तख्तावर बसविले व इब्राहिमला दिल्लीच्या राज्यावर बसविले. नंतर इब्राहिमने जलालखानचा खून करून सर्व सत्ता बळकावली. इब्राहिमच्या कडक शासनाला कंटाळून दर्याखान लोहानी व दौलत लोदी हे स्वतंत्र झाले. दौलतखानाने काबूलचा मोगल सुलतान बाबर यास मदतीस बोलावले. बाबरने हिंदुस्तानवर स्वारी करून पानिपत येथील लढाईत इब्राहिमचा पराभव करून त्यास ठार मारले व लोदी घराण्याचा शेवट झाला.

## इतर
लोदी काळातील वास्तू आजही दिल्ली, आग्रा, धोलपूर येथे आढळतात.

## संदर्भ व नोंदी
वर्ग:दिल्ली सल्तनत
वर्ग:भारतीय राजवंश
भूपेन हजारिका

**डॉ. भूपेन हजारिका** (आसामी: ভূপেন হাজৰিকা ; रोमन लिपी: *Bhupen Hazôrika*) (सप्टेंबर ८, इ.स. १९२६; सादिया, आसाम - नोव्हेंबर ५ इ.स. २०११; मुंबई, महाराष्ट्र)  हे पद्मभूषण, पद्मविभूषण,भारतरत्न या भारतातील सन्मानाने गौरविले गेलेले लोकप्रिय गायक, गीतकार, संगीतकार, वादक होते.

## पूर्वजीवन 
हजारिका यांचा जन्म ८ सप्टेंबर १९२६ रोजी आसाममधील तिनसुकिया जिल्ह्यातील सदिया येथे झाला. एका शिक्षक कुटुंबात जन्मलेल्या भूपेन हजारिका यांच्यावर बालपणापासूनच आईच्या अंगाई गीतांचा आणि आसामच्या लोकसंगीताचा मोठा प्रभाव होता. त्यांचे वडील नीलकांत हजारिका आणि आई शांतीप्रिया हजारिका यांच्या दहा अपत्यांपैकी भूपेन हे सर्वात मोठे होते. त्यांच्या कुटुंबाचे स्थलांतर वारंवार होत असल्याने त्यांचे बालपण धुबरी, गुवाहाटी आणि तेजपूर अशा विविध ठिकाणी गेले. तेजपूर येथे असतानाच त्यांना ज्योतिप्रसाद अगरवाला आणि विष्णूप्रसाद राभा यांसारख्या आसामी सांस्कृतिक क्षेत्रातील दिग्गजांचे मार्गदर्शन लाभले. वयाच्या अवघ्या १२ व्या वर्षी त्यांनी इंद्रमालती (१९३९) या दुसऱ्या आसामी चित्रपटात बाल कलाकार म्हणून काम केले आणि गायनही केले. त्यांचे प्राथमिक शिक्षण धुबरी येथे झाले, तर त्यांनी १९४४ मध्ये बनारस हिंदू विद्यापीठ येथून राज्यशास्त्र विषयात एम.ए. पदवी संपादन केली.

## निवडक कलाकृती 
## सन्मान
* ब्रह्मपुत्रा नदीवरील धोला-सदिया पुलाला भूपेन हजारिका यांचे नाव दिले आहे. 
* ईशान्य भारतातील लोकांना भारताच्या मुख्य प्रवाहाशी जोडण्याचे कार्य करणाऱ्या व्यक्तीला पुण्यातील सरहद संस्थेतर्फे इ.स. २०१३पासून भूपेन हजारिका राष्ट्रीय पुरस्कार दिला जातो.

## संदर्भ 
## बाह्य दुवे 
* 

वर्ग:पद्मभूषण पुरस्कारविजेते
वर्ग:हिंदुस्तानी गायक
वर्ग:इ.स. १९२६ मधील जन्म
वर्ग:इ.स. २०११ मधील मृत्यू
वर्ग:संगीत नाटक अकादमी पुरस्कारविजेते
वर्ग:आसामी व्यक्ती
वर्ग:पद्मविभूषण पुरस्कारविजेते
वर्ग:दादासाहेब फाळके पुरस्कारविजेते
वर्ग:पोस्टाचे तिकीट असलेल्या व्यक्ती
वर्ग:भारतरत्‍न पुरस्कारविजेते
वर्ग:लता मंगेशकर पुरस्कार विजेते
दलितत्व

thumb|300px
हिंदू धर्म समाज व्यवस्थेमध्ये माणसाला माणूस म्हणून स्थान न देता, त्यांच्यात अमानुष अशी विषमता निर्माण करून ठेवली आहे. 'दलितत्त्व' हे या विषमतेचे अपत्य आहे.

त्यांच्यावर या विषमतावादी समाजव्यवस्थेने पिढ्यांपिढ्या अन्याय केला. तेव्हा या अत्याचाराला विरोध करण्यासाठी शब्द आणि साहित्यकलेला शस्त्र बनविले आहे. १९७० च्या आसपास मागासवर्गीय जातींवरील अत्याचारांनी कळस गाठला. पेरुमल समितीने त्याचा स्पष्ट निर्देश केला. हे प्रकरण ( मागासवर्गीय जातींवरील अत्याचार) इतके गंभीर बनले की २४ मे इ.स. १९७२ लामधु  लिमयेंनी लोकसभेत त्याविरूद्ध आवाज उठविला. 

## संदर्भ पुस्तके 
* समकालिन दलित कथा : एक अभ्यास - डॉ. मनोहर सुरवाडे.

## अधिक वाचन
## हे सुद्धा पहा 
* डॉ. बाबासाहेब आंबेडकर यांच्या नावावर असलेल्या गोष्टींची यादी
* डॉ. बाबासाहेब आंबेडकर संबंधित लेखांची सूची

वर्ग:दलित चळवळ
राजेंद्र गवई

**राजेंद्र रामकृष्ण गवई** हे रा.सु. गवई ह्याचे पुत्र असून ते भारतीय रिपब्लिकन पक्ष (गवई) पक्षाचे नेते आहेत. त्यांना २००९ लोकसभा निवडणुकित काँग्रेस - आर.पी.आय. युतीची अमरावती लोकसभा मतदार संघातून उमेदवारी देण्यात आली होती.

वर्ग:भारतीय रिपब्लिकन पक्षातील राजकारणी
वर्ग:भारतीय बौद्ध 
वर्ग:दलित राजकारणी 
वर्ग:मराठी राजकारणी
वर्ग:आंबेडकरवादी
मिट रॉम्नी

**विलार्ड मिट रॉम्नी** () (१२ मार्च, इ.स. १९४७ - हयात) हा एक अमेरिकन उद्योगपती व राजकारणी आहे. रॉम्नी इ.स. २००३ तो इ.स. २००७ सालांदरम्यान मॅसेच्युसेट्सराज्याचे गव्हर्नर होता. रिपब्लिकन पक्षाचे सदस्य असणाऱ्या रॉम्नी ह्याने २०१२ अमेरिकन राष्ट्राध्यक्ष निवडणूकीसाठी रिपब्लिकन पक्षाचे नामांकन मिळवले. परंतु ६ नोव्हेंबर, इ.स. २०१२ रोजी घेण्यात आलेल्या ह्या निवडणूकीमध्ये विद्यमान राष्ट्राध्यक्ष बराक ओबामा ह्यांनी रॉम्नीला पराभूत करून अध्यक्षपद राखले.

## जन्म व प्राथमिक जीवन 
मिट रॉम्नी ह्यांचा जन्म मिशिगन राज्यातील डेट्रॉईट शहरात झाला. त्यांचे वडील जॉर्ज डब्ल्यू. रॉम्नी हे स्वतः एक यशस्वी उद्योगपती, राजकारणी व १९६३ ते १९६९ दरम्यान मिशिगन राज्याचे राज्यपाल होते. युटामधील ब्रिघॅम यंग विद्यापीठातील शिक्षणापूर्वी १९६६ साली मिट रॉम्नी मॉर्मन धर्माचा प्रसार करण्यासाठी ३० महिने कालावधीकरिता फ्रान्समध्ये वास्तव्यास होते.

## बाह्य दुवे 
* 

वर्ग:अमेरिकन राजकारणी
वर्ग:इ.स. १९४७ मधील जन्म
वर्ग:मॅसेच्युसेट्सचे गव्हर्नर
वर्ग:रिपब्लिकन पक्ष (अमेरिका) मधील राजकारणी
वर्ग:लाल दुवे असणारे लेख
वर्ग:पुरुष चरित्रलेख
कोठा (आयुर्वेद)

साधारणतः,पचनसंस्थेस **कोठा** म्हणून संबोधित करण्यात येते.प्रत्येक शरीराची अन्न पचविण्याची क्षमता वेगवेगळी असते.तदनुषंगाने, मलविसर्जन क्रियेस लागणारा वेळ हा ही शरीरागणिक वेगवेगळा असु शकतो.आयुर्वेद या शास्त्राने कोठ्याची वर्गवारी तीन प्रकारात केली आहे.क्रूर किंवा जड, मध्यम व सौम्य किंवा मृदु असे ते तीन प्रकार आहेत.आपण आपला आहार ठरवितांना याकडे लक्ष पुरविणे आवश्यक आहे.

## क्रूर कोठा
साधारणतः, वात प्रकृती असलेल्या लोकांचा कोठा क्रूर असतो. या प्रकारचा कोठा असलेल्यास मलविसर्जनास बराच अवधी लागू शकतो.हे त्या व्यक्तिच्या आतड्यांच्या रुक्षतेमुळे होते असे समजतात.अश्या व्यक्तिंसाठी सहसा जुलाबाचे औषध हे नगण्य/अल्प परिणाम करते.

## सौम्य कोठा
अश्या प्रकारच्या व्यक्तिंमध्ये, आतड्याची मळ पुढे सरकविण्याची गती ही चांगली असते.त्यामुळे,त्यांना शौचास तुलनेने कमी वेळ लागतो.थोड्याही बिघाडाने,अपथ्यकारक पदार्थाचे सेवन केल्यास जुलाब होण्याची प्रवृत्ती असते.अश्या प्रकारच्या व्यक्ति साधारणतः पित्त प्रकृतीच्या असतात.या व्यक्तिंना मलावरोधाची तक्रार असत नाही.

## मध्यम कोठा
क्रूर व सौम्य कोठा यामधील स्थिती म्हणजे मध्यम कोठा होय.
## आहारावर नियंत्रण
**क्रूर कोठा** असणाऱ्या व्यक्तिंनी,स्निग्ध पदार्थाचे जेवणासमवेत सेवन  त्यांना पथ्यकारक(हितकारक) होते.रुक्षकारक पदार्थाचे सेवन हे अश्या व्यक्तिंना त्रासदायक होउ शकते.वायूकारक पदार्थ, बेकरीतील मैद्याचे पदार्थ, चिवडा,कोरडे पदार्थ त्यांनी खाणे टाळावे.तूप खाणे त्यांना हितकारक आहे.पालेभाज्यांसारखे सौम्य सारक पदार्थ खावेत.

**सौम्य कोठा** असलेल्यांनी दुग्धजन्य पदार्थांचे सेवन अत्यल्प प्रमाणात करावे.त्यांना रेच होउ शकतात.
**मध्यम कोठा** असणाऱ्यांनी वरील दोघांचाही समतोल साधावा. प्रयत्नाने ते शक्य आहे.

## संदर्भ
वर्ग :मानवी शरीर
वर्ग :आरोग्य
वर्ग :आयुर्वेद
वर्ग:विकिप्रकल्प वैद्यकशास्त्र
आयुर्वेदातील विविध संज्ञा

आयुर्वेदात वापरण्यात येणाऱ्या विविध संज्ञांची यादी व त्याचे थोडक्यात वर्णन-

* अग्निदीपक - भूक वाढविणारे पदार्थ किंवा औषध.
* अनुपान - औषधसेवनास सहाय्यीभूत पदार्थ, तरल पदार्थ अथवा दुसरे औषध.
* अपथ्य - शरीरास/आरोग्यास अहितकारक
* अवलेह - साखरेचा गुळाचा पातळ पाक. 
* आसव/अरिष्ट - 
* कफघ्न -वाढलेला कफ कमी करणारे पदार्थ किंवा औषध.
* काढा - काढ्यातील घटकद्रव्याच्या वजनाच्या  १६ पट पाणी घालून ते पाणी अष्टमांश(१/८) राहीपर्यंत मंदाग्नीवर उकळविणे.नंतर गाळून घेणे.
* कुपथ्य - शरीरास/आरोग्यास अहितकारक
* केश्य - केश वाढविण्यास मदत करणारे पदार्थ किंवा औषध.
* चूर्ण - सुकलेल्या वनस्पती कुटून मग त्या गाळून तयार झालेला बारीक वस्त्रगाळ पदार्थ.
* ज्वरघ्न - तापाचे हनन करणारे पदार्थ किंवा औषध.
* दाहकारक -आतड्यात / पोटात जळजळ उत्पन्न करणारे, मसालेदार, तिखट पदार्थ अथवा औषध.
* पथ्य - शरीरास/आरोग्यास हितकारक
* प्राणिज - प्राण्याच्या अवयवापासून अथवा दूध, अस्थी, मूत्र, मल इत्यादींपासून उत्पन्न झालेले किंवा उत्पादित केलेले.
* पित्तशामक - वाढलेले पित्त कमी करणारे पदार्थ किंवा औषध.
* पित्तहारक - शरीरात पित्त वाढले असता ते कमी करणारे पदार्थ किंवा औषध.
* फांट - घटकद्रव्याच्या वजनाच्या चौपट पाणी घालून चांगले उकळवून तयार केलेले द्रावण.
* भस्म - एखादा औषधी पदार्थावर जाळण्याची/उष्णतेची प्रक्रिया करून उपलब्ध झालेली राख.
* मारण - धातूंचे भस्म तयार करण्याचा एक नियंत्रित विधी.
* मूत्रल -  शरीरातील दोष लघवीवाटे निघून जावे्त यासाठी मूत्राचे प्रमाण वाढविणारे औषध.
* रेचक - ज्या औषधाने रेच/जुलाब होतात असे औषध.
* लेप - शरीराचे कोणत्याही अंगावर ज्याचे लेपन केले जाते तो.
* वटिका - गोळ्या
* वांतिकारक - सेवन केल्यास उलटी होईल असे पदार्थ किंवा औषध.
* वायुकारक - वायू वाढविणारे पदार्थ किंवा औषध.
* शोधन - शुद्ध करणे
* स्नेहन - वंगणासारखे काम करणारे, चोपडेपणा आणणारे पदार्थ किंवा औषध.
* स्वरस - अंगरस.  ओल्या वनस्पतीस अथवा पानांना कुटून  व स्वच्छ फडक्याने गाळून जो रस निघतो त्या रसाला स्वरस म्हणतात.
* स्वेदन / स्वेदजनन - घाम आणणारे पदार्थ किंवा औषध किंवा उपाययोजना.
* हिम /शीतकषाय - घटकद्रव्याच्या वजनाच्या सहापट पाणी घालून व रात्रभर भिजत ठेवून सकाळी गाळून घेतल्यावर तयार होणारे औषध.
* हीनवीर्य - ज्यात कस उरला नाही असे पदार्थ किंवा औषध.
* वामक - उलटी करवणारे.
* श्लेष्मल - श्लेमा  वाढविणारे
* दाह - जळजळ
* शोथ -
* आनुलोमिक - 
* कासहर -  खोकला दूर करणारे
* विषहर - विषाचा प्रभाव कमी/दूर करणारे
* काढा 
* पाचक - पचनास मदत करणारे औषध अथवा पदार्थ.
*

## हे सुद्धा पहा
*विकिपीडिया:वनस्पती/यादी

.

वर्ग:आयुर्वेद
वर्ग:याद्या
गुर्बांगुली बेर्दिमुहम्मेदोव

**गुर्बांगुली बेर्दिमुहम्मेदोव** (मराठी लेखनभेद: **गुर्बांगुली बेर्दिमुहम्मदोव** ; तुर्कमेन: *Gurbanguly Berdimuhamedow* ; रशियन: Гурбангулы́ Берды́мухамедов ) (जून २९, इ.स. १९५७ - हयात) हा तुर्कमेनिस्तानातील राजकारणी आहे. हा २१ डिसेंबर, इ.स. २००६पासून तुर्कमेनिस्तानाचा कार्यकारी राष्ट्रप्रमुख होता. नंतर फेब्रुवारी ५, इ.स. २००७ रोजी झालेल्या राष्ट्राध्यक्षपदाच्या निवडणुकीत जिंकून याने १४ फेब्रुवारी, इ.स. २००७ रोजी तुर्कमेनिस्तानच्या अध्यक्षपदाची शपथ घेतली.

## संदर्भ आणि नोंदी
वर्ग:तुर्कमेनिस्तान
वर्ग:तुर्कमेनिस्तानचे राष्ट्राध्यक्ष
वर्ग:इ.स. १९५७ मधील जन्म
वर्ल्ड वाईड वेब

thumb|120px|WWW रॉबर्ट कैल्लिआउ यांनी बनवलेला वेबचा ऐतिहासिक लोगो
**वर्ल्ड वाईड वेब** (इंग्लिश: *WWW*, *W3*), अर्थात **वेब**, ही इंटरनेट संदेशवहनाची कार्यप्रणाली आहे. वेब म्हणजे दुव्यांनी जोडलेला पानांचा संच, जो आपण आंतरजालाच्या माध्यमातून वापरू शकतो. या पानांना वेबपाने किंवा वेबपेज असे म्हणतात. वेब ब्राउझर वापरून ही पाने संगणकाच्या पडद्यावर पाहता येतात. वेबपानांमध्ये लिखाण, चित्रे, ध्वनी, चलचित्रांच्या माध्यमाने माहिती उपलब्ध केलेली असते.

वर्ग:इंटरनेट
घटकंचुकी

**घटकंचुकी** ही मध्ययुगात भारतीय उपखंडात प्रचलित असलेली एक कामक्रीडा होती. यालाच प.वि.काणे यांनी चक्रपुजा असे म्हणले आहे.

ज्यामध्ये काही लोक निवडले गेले होते. ते सर्वांसमोर लैंगिक क्रिया करीत असत, जेणेकरून लोकांचे मनोरंजन होऊ शकेल. त्या काळी हे खूपच प्रचलित होते.

**कामसूत्र –**भारतीय इतिहासातील सर्वात प्रसिद्ध पुस्तक कामसूत्र यांनी लैंगिक संबंधाबद्दल सविस्तर लिहिले आहे. यामध्ये, सर्व प्रकारच्या कला सांगितल्या गेल्या आहेत, जेणेकरून मनुष्यामध्ये चांगले लैंगिक संबंध असू शकतात. केवळ या पुस्तकातच नाही तर इतरांमध्येही एकापेक्षा जास्त स्त्रियांशी संबंध ठेवणे योग्य मानले जाते. प्राचीन पुस्तकांनुसार, मुलगा होण्याची इच्छा पूर्ण होईपर्यंत स्त्री पुष्कळ पुरुषांशी संबंध ठेवू शकते.

यामध्ये अनेक वेश्या पहाटेपर्यंत आपल्या खास ग्राहकांसमोर  नाचगाणी करीत. गिऱ्हाइके मनसोक्त दारू पीत असत. त्यानंतर बोल्या लागायच्या आणि जी वेश्या सगळ्यात सुंदर, तिला जास्त पैसे  देऊन श्रीमंत माणसे त्या रात्रीपुरती शय्यासोबतीस नेत असत. अश्या खास बायांच्या बोल्या संपल्या, की उरलेल्या वेश्या एका सजवलेल्या रांजणात आपल्या कंचुक्या, म्हणजेच चोळ्या, टाकत आणि आपले स्तन हातांनी झाकून एका वर्तुळात गोलाकार पद्धतीने ग्राहकाभिमुख उभ्या राहत. सगळ्या बायका संपल्या, की ठराविक रक्कम घेऊन तेवढ्याच पुरुष ग्राहकांना प्रवेश दिला जाई व हे पुरुष त्या रांजणातील एकेक कंचुकी बाहेर काढीत. ज्या बाईची कंचुकी ज्या पुरुषाच्या हाती लागेल, तो पुरुष त्या स्त्रीस रात्री शय्यासोबतीस नेई.

## संदर्भ 
वर्ग:मैथुन क्रिया
ओपनसुसे लिनक्स

**ओपनसुसे** ही एक लिनक्स कर्नेलवर आधारीत सर्वसाधारण संगणक संचालन प्रणाली आहे. ओपनसुसे ही community-supported आणि **सुसे**ने प्रायोजित केलेली आहे.

वर्ग :लिनक्स
आयोर्तों सेना

**आयोर्तों सेना दा सिल्वा ** (; २१ मार्च १९६० &nbsp;– १ मे १९९४) हा ब्राझीलियन रेसिंग चालक होता. त्याने फॉर्म्युला वन चालक अजिंक्यपद तीनदा जिंकले होते. १९९४ सालच्या सान मारिनो ग्रांप्रीदरम्यान झालेल्या एका अपघातामध्ये त्याचा मृत्यू झाला. फॉर्म्युला वनच्या इतिहासातील सर्वोत्तम चालकांमध्ये त्याची गणना होते.

## हे सुद्धा पहा 
* फॉर्म्युला वन
* हुआन मॅन्युएल फंजिओ

## बाह्य दुवे 
* अधिकृत संकेतस्थळ 

वर्ग:इ.स. १९६० मधील जन्म
वर्ग:इ.स. १९९४ मधील मृत्यू
वर्ग:ब्राझिलियन फॉर्म्युला वन चालक
वर्ग:फॉर्म्युला वन चालक
वर्ग:पुरुष चरित्रलेख
आरण्यक

**आरण्यके** वैदिक साहित्यातील एक विभाग आहे. निर्जन अरण्यात निवास करणारे ऋषी -मुनी ब्राह्मण ग्रंथाच्या ज्या भागाचे पठण करीत, त्या भागाला आरण्यके असे म्हणतात. आरण्यके म्हणजे वानप्रस्थाश्रमात अरण्यवासी असताना अध्ययन करण्याचे ग्रंथ होत. आरुणेय उपनिषदात सांगितले आहे की वानप्रस्थात वेदांपैकी आरण्यके व उपनिषदे यांचेच अध्ययन करावे. विद्यार्थ्याना आरण्यकांची संथा देतेवेळी ती गावात न देता अरण्यातच देत असत. सांप्रतही यांचे अध्ययन देवळातच करतात.

## स्वरूप
कर्मकांडात रस नसलेल्या वैदिकांचा एक वर्ग यज्ञसंस्थेपासून अलिप्त होऊन अरण्यात राहत असे. त्यांनी अरण्यात राहून यज्ञाच्या मूलभूत स्वरूपाचे चिंतन सुरू केले. केवळ यज्ञाचा नव्हे तर सृष्टीची उत्पत्ती, जीवात्मा, परमात्मा, जन्म, मृत्यू, पुनर्जन्म इत्यादी अनेक विषयांचा त्यांनी तात्त्विक व नैतिक विचार सुरू केला. आरण्यकांचा विषय यज्ञ हा नसून यज्ञाच्या अंतर्गत आध्यात्मिक तथ्यांची मीमांसा हा आहे; यज्ञीय अनुष्ठान हा नसून त्याच्या अंतर्गत दार्शनिक विचार हा आहे. आरण्यकांत यज्ञसंस्थेपैकी महाव्रत, उख्य, पितृमेध इत्यादी विषयांचे विवरण आले आहे. आरण्यकांतील वाक्यरचना सरळ,संक्षिप्त व क्रियाबहुल आहे. आरण्कांचा बाह्य यज्ञापेक्षा मानसिक यज्ञावर जास्त भर आहे. प्राणविद्येचे प्रतिपादन हा आरण्यकांचा एक विशेष विषय आहे. कर्ममार्ग हाच केवळ आत्यंतिक सुखाचा मार्ग नव्हे, त्याला ज्ञानमार्गाची जोड मिळाली पाहिजे, अशी आरण्यककारांची विचारसरणी आहे.

## आरण्यकांची संख्या
कधीकाळी एकूण आरण्यके बरीच असावीत.  पण त्या आरण्यकांपैकी फक्त ७ आरण्यके उपलब्ध आहेत, ती ही :

### ऋग्वेदाची आरण्यके
* ऐतरेय आरण्यक
* कौशीतकी/शांखायन आरण्यक

### सामवेदाची आरण्यके
* तलवकार/जैमिनीय आरण्यक
*छांदोग्य आरण्यक

### शुक्ल यजुर्वेदाचे आरण्यक
*माध्यंदिन बृहदारण्यक व काण्व बृहदारण्यक

### कृष्ण यजुर्वेदाची आरण्यके
* तैत्तिरीय आरण्यक
* मैत्रायणी आरण्यक

### अथर्ववेद
एकही आरण्यक उपलब्ध नाही.

## संदर्भ
वर्ग:वैदिक साहित्य
वर्ग:वेद
वर्ग:हिंदू धर्म
वर्ग:हिंदू तत्त्वज्ञान
वर्ग:आरण्यके
चेसक्यूब

**चेसक्यूब.कॉम** (इंग्लिश: *chesscube.com*) जगभरातील लोकांना ऑनलाईन बुद्धिबळ हा खेळ उपलब्ध करून देणारे आंतरजालावरील एक संकेतस्थळ आहे. याची सुरुवात मार्क लेविट्ट याने २००७ साली केली. मार्च २०११ पर्यंत या संकेतस्थळावरील नोंदणीकृत सदस्यांची संख्या १४,००,००० होती.

खेळाबरोबरच हे संकेतस्थळ सदस्यांना ऑनलाईन संवाद आणि चलचित्र सेवाही पुरविते.

चेसक्यूबची थेट बुद्धिबळ विकास प्रणाली ॲडॉब फ्लेक्स तंत्रज्ञानावर आधारीत आहे. चेसक्यूबचे वापरकर्ते जगभरातल्या जवळपास २०० देशातून आहेत.

## इतर
जुलै, २००९ मध्ये दक्षिण आफ्रिकेतील केपटाउन येथे वॅनबर्ग बॉईज हायस्कूलमध्ये झालेल्या जागतिक बुद्धिबळ महासंघ मानांकित एस अे ओपन स्पर्धेत सर्वप्रथम चेसक्यूबद्वारा ऑनलाईन सामने खेळवले गेले. 

## संदर्भ आणि नोंदी
## बाह्य दुवे
* 

वर्ग:बुद्धिबळ
वर्ग:संकेतस्थळे
मनोरंजन

**मनोरंजन** म्हणजे जी कंटाळविणाऱ्या जीवनशैलीतून मन वळविते किंवा फावल्या वेळात मनाचे रंजन करते अशी कोणतीही कृती समजली जाते. मुळात, या प्रकाराने शरीरशक्तीचे पुनर्निर्माण होते असे समजतात. यात दोन प्रकार आहेत - प्रत्यक्ष व अप्रत्यक्ष. मनोरंजन हा आनंद देतो.

## प्रत्यक्ष मनोरंजन 
लोकप्रिय भाषेत, शो बिझ हा शब्द विशेषतः व्यावसायिकदृष्ट्या लोकप्रिय परफॉर्मिंग आर्ट्स, विशेषतः संगीत नाटक, वाउडेविले, कॉमेडी, चित्रपट, मजा आणि संगीत यांना सूचित करतो. हे सिनेमा, दूरचित्रवाणी, रेडिओ, थिएटर आणि संगीत यासह मनोरंजनाच्या प्रत्येक पैलूवर लागू होते.

## अप्रत्यक्ष मनोरंजन 
## संदर्भ 
वर्ग:मनोरंजन
वर्ग:सौंदर्य
रोखा

**रोखा** (इंग्लिश: *Security*, *सिक्युरिटी*), अर्थात **प्रतिभूती** (मराठी लेखनभेद: **प्रतिभूति**) हा वित्तीय मूल्य दर्शवणारा विनिमय करण्याजोगा, परक्राम्य वित्तीय संलेख असतो. रोख्यांचे ढोबळ मानाने पुढीलप्रमाणे वर्गीकरण होते :
* कर्ज रोखे (डेट सिक्युरिटीज): बँकेच्या नोटा, बंधपत्र (बाँड), ऋणपत्र (डिबेंचर) इत्यादी.
* समन्याय रोखे (इक्विटी सिक्युरिटीज): उदा., समभाग.
* अनुजात कंत्राटे (डेरिवेटिव काँट्रॅक्ट): वायद्याचा करार (फॉरवर्ड), वायदा सौदा (फ्यूचर), विकल्प करार (ऑप्शन), अदलाबदलीचा करार (स्वॉप) इत्यादी.

## संदर्भ व नोंदी 
वर्ग:गुंतवणूक
रोजाक

[thumb|right|250px|[मलेशियातले मामाक रोजाक]]
**रोजाक** (भासा मलायू: *Rojak*) किंवा **रुजाक** (भासा इंदोनेसिया: *Rujak* ;) हा इंडोनेशिया, मलेशिया व सिंगापुरात प्रचलित असलेला भाज्या व फळे घालून केलेला सलाडसदृश खाद्यपदार्थ आहे. मलय भाषेनुसार *रोजाक* या शब्दाचा अर्थ *मिसळ* असा आहे. सहसा काकडी, अननस, मोड आलेली कडधान्ये, ताउपोक (हरवाळ, तळलेले तोफू), यूत्याओ (लांबट आकाराचे चिनी पद्धतीचे भजी) यांच्या फोडी रोजाकात मुख्य घटकपदार्थ म्हणून वापरल्या जातात. त्यावर सांबाल ब्लाचान (कोळंबीची तिखट चटणी), साखर, मिरची, लिंबाचा रस व पाणी यांपासून बनवलेले ड्रेसिंग घालून त्यात या फोडी कालवून रोजाक बनवले जातात. वाढपाआधी रोजाकावर सढळ प्रमाणात शेंगदाण्याचा कूट घातला जातो.

## बाह्य दुवे 
* 

वर्ग:इंडोनेशियन खाद्यपदार्थ
वर्ग:मलेशियन खाद्यपदार्थ
वर्ग:सिंगापुरी खाद्यपदार्थ
कुयाबा

**कुयाबा** () ही ब्राझील देशाच्या मातो ग्रोस्सो राज्याची राजधानी आहे. हे शहर दक्षिण अमेरिका खंडाच्या भौगोलिक मध्यबिंदूवर वसले असून येथील लोकसंख्या ५.४२ लाख इतकी आहे.

कुयाबा हे २०१४ फिफा विश्वचषक स्पर्धेमधील १२ यजमान शहरांपैकी एक आहे. येथील अरेना पांतानाल ह्या नवीन बांधल्या गेलेल्या स्टेडियममध्ये स्पर्धेतील ४ सामने खेळवले जातील.

## बाह्य दुवे
*अधि़कृत संकेतस्थळ 
*  – स्थानिक वृत्तपत्र
*

वर्ग:ब्राझिलमधील शहरे
रेसिफे

**रेसिफे** () ही ब्राझिल देशाच्या पर्नांबुको राज्याची राजधानी आहे. हे शहर ब्राझिलच्या ईशान्य भागात अटलांटिक महासागराच्या किनाऱ्यावर वसले असून ते एक महत्त्वाचे बंदर आहे. १५.३६ लाख शहरी तर ४१.३६ लाख महानगरी लोकसंख्या असलेले रेसिफे ब्राझिलमधील चौथे मोठे महानगर क्षेत्र आहे.

२०१४ फिफा विश्वचषकासाठी निवडण्यात आलेल्या ब्राझिलमधील १२ यजमान शहरांपैकी रेसिफे एक आहे. ह्यासाठी ४६,१६० आसन क्षमता असणारे एक नवे स्टेडियम येथे बांधण्यात येत आहे.

 
## जुळी शहरे
* पोर्तू
* नॉंत
* डॅलस
* अ‍ॅम्स्टरडॅम
* क्वांगचौ

## बाह्य दुवे
*अधि़कृत संकेतस्थळ
*

वर्ग:ब्राझिलमधील शहरे
वायमार प्रजासत्ताक

thumb|व्हर्सायच्या करारानंतरचा जर्मनी

वर्ग:जर्मनीचा इतिहास
न्यूहॅम (लंडन बरो)

**लंडनचा बरो न्यूहॅम** () हा इंग्लंडमधील ग्रेटर लंडन शहराचा एक बरो आहे. हा बरो सिटी ऑफ लंडनपासून ५ मैल अंतरावर थेम्स नदीच्या उत्तर काठावर वसला आहे. न्यूहॅम बरो इंग्लंडमधील सर्वात विभिन्न लोकवस्तीचा मानला जातो. येथील १२ टक्के लोक भारतीय वंशाचे तर २४ टक्के लोक मुस्लिम धर्मीय आहेत.

लंडनमध्ये भरवल्या जाणाऱ्या २०१२ उन्हाळी ऑलिंपिक स्पर्धेसाठी बांधण्यात आलेले ऑलिंपिक मैदान ह्याच बरोच्या स्ट्रॅटफर्ड जिल्ह्यात स्थित आहे.

## बाह्य दुवे
*अधिकृत संकेतस्थळ

वर्ग:लंडनचे बरो
मेसा (ॲरिझोना)

**मेसा** () ही अमेरिका देशाच्या अ‍ॅरिझोना राज्यामधील एक शहर व फीनिक्स महानगराचे एक उपनगर आहे. सुमारे ४.४ लाख लोकसंख्या लोकसंख्या असलेले मेसा अमेरिकेतील सर्वात मोठे उपनगर व ३८ व्या क्रमांकाचे मोठे शहर आहे. अ‍ॅरिझोनामध्ये मेसाचा लोकसंखेच्या दृष्टीने तिसरा क्रमांक लागतो.

## बाह्य दुवे 
* अधिकृत संकेतस्थळ 
* स्वागत कक्ष

वर्ग:ॲरिझोनामधील शहरे